246 
synligt. Langt sandsynligere er det, at de paagældende hvalrosser 
fra Jones Sound følges med deres kammerater fra Etah og gaar ned 
langs Baffin Lands kyst. 
Ved Ponds Bay, som ellers er et hvidfiskested, forekommer 
hvalrossen meget hyppig paa træk syd over, og da der ikke fin¬ 
des store foderpladser, drager den altid derfra snart efter at være 
ankommen der. Om isfangst er der aldrig tale, men det kan 
muligvis være, fordi befolkningen ikke kender til denne. Jeg be¬ 
sidder for faa oplysninger til at kunne udtale mig nøjere om for¬ 
holdene, men tillige spiller her et andet forhold ind, nemlig den 
svære vestis, som trækker ned langs landet, en is, som i mæg¬ 
tighed ikke giver storisen noget efter. Ved Home Bay findes en 
handelsstation, hvor der aarligt indhandles en del hvalrosskind, men 
de nærmere omstændigheder kender jeg ikke. 
Om bord paa kaptajn Munns skib, „ Albert a traf jeg i fjor 
et par eskimoer, der rejste med dette nord over til stationen 
ved Ponds Bay. De opgav deres hjemsted at hedde Aivilik, d. e. 
hvalrosstedet, og det ligger i den østligste del af Baffin Land 
mellem Home Bay og Cumberland Sound i nærheden af Kap 
Wolsingham. Da jeg hørte dette, spurgte jeg dem ud om hval¬ 
rossens levevis ved deres boplads. De fortalte, at den kom nord 
fra, men de vidste ikke bestemt, hvor den blev af, „den forsvandt“ 
bare. Dette synes mig at tyde paa, at den her gaar til søs, og 
det passer godt sammen med de store flokke hvalrosser, der ofte 
ses i Davis Strædet paa disse bredder, de, der har været genstand 
for saa stærk og heldig fangst fra nordmænds side. Den norske 
fangstskipper paa „Veslekari“ fortalte dertil i fjor, at han i huden 
paa mange af dyrene havde fundet riffelkugler af bly med nikkel¬ 
kappe af en nærmere angivet størrelse, og kaptajn Munn fortalte 
mig paa mit spørgsmaal, at det netop var den slags bøsser, der for¬ 
handledes ved hans stationer ved Cumberland Sound og Ponds 
Bay. De omtalte kugler havde siddet i saar, der var ret friske, 
sagde nordmændene. 
Naar vi saa følger hvalrossens rute paa kortet, er vi atter ved 
Semigutat mellem Egedesminde og Holstensborg, og kredsløbet er 
fuldendt. 
Hensigten med disse betragtninger, som der næppe kan rejses 
berettigede indvendinger imod, har været at søge at vise, at hval- 
